vimanaxou : Καληνύχτα, κύριε Βρούτση. Καλημέρα Νάξο! Καλημέρα Ελλάδα!\nΑντίθετα, ο κ. Γιάννης Βρούτσης φοβήθηκε την επαφή με την κοινωνία της Νάξου και προτίμησε τις δεξιώσεις σε πολυτελή ξενοδοχεία και τους μονολόγους στα μικρόφωνα των ραδιοφώνων. Ακολουθώντας το γνωστό μοτίβο της Ν.Δ., εκφώνησε πάλι σήμερα τα γνωστά εκβιαστικά διλήμματα, προσπαθώντας να τρομοκρατήσει το λαό της Νάξου και εμφάνισε το ΣΥΡΙΖΑ σαν την καταστροφή του νησιού, ενώ δεν αναφέρθηκε καθόλου στο πρόγραμμα της Ν.Δ. και της κρυφής της ατζέντας.\nΟ κ. Γιάννης Βρούτσης πρέπει, επιτέλους, να καταλάβει, ότι στη συνείδηση των συμπολιτών μας, ο ΣΥΡΙΖΑ αποτελεί τη μοναδική ελπίδα για τη Νάξο και την Ελλάδα.


Κακοκαιρία -Ιωάννινα: Κόπηκε στα δύο γέφυρα στον Άραχθο [εικόνες] - iefimerida.gr\nΚακοκαιρία -Ιωάννινα: Κόπηκε στα δύο γέφυρα στον Άραχθο [εικόνες]\nΚόπηκε στα δύο γέφυρα στον Αραχθο/ Φωτογραφία: Facebook- Alexandros Kahrimanis\nΚατέρρευσε γέφυρα στα Ιωάννινα μετά την έντονη κακοκαιρία.\nΣυγκεκριμένα, σύμφωνα με την ιστοσελίδα ipeirotika.gr, η εν λόγω γέφυρα βρίσκεται στον Άραχθο και συγκεκριμένα στην Μικρή Γότιστα.\nΌπως φαίνεται και στις φωτογραφίες χρήστη του facebook, το γεφύρι έσπασε και κόπηκε στα δύο από τα ορμητικά νερά του Αράχθου και τη σφοδρή βροχόπτωση.\nΣύμφωνα με την ιστοσελίδα epiruspost.gr, την τελευταία ώρα τα σοβαρότερα προβλήματα καταγράφονται στην περιοχή της Γλυκής όπου ήδη έχει υπερχειλίσει ο Αχέροντας ενώ οριακή είναι η κατάσταση και σε άλλα σημεία του ποταμού.\nΚαταστήματα και επιχειρήσεις στην παραποτάμια περιοχή στη Γλυκή έχουν πλημμυρίσει ενώ το ποτάμι συνεχίζει να κατεβάζει με ορμή τεράστιες ποσότητες νερών λόγω και της αδιάκοπης βροχόπτωσης.\nΥπερχείλισε και ο παραπόταμος του Αχέροντα, ο Κοκυτός με αποτέλεσμα να είναι πιο έντονα τα πλημμυρικά φαινόμενα στον κάμπο Φαναρίου. Τα ορμητικά νερά του παρέσυραν γέφυρα στην περιοχή Σκάνδαλο, η οποία έδινε πρόσβαση σε κτηνοτροφικές μονάδες.\nΔΙΑΒΑΣΤΕ ΠΕΡΙΣΣΟΤΕΡΑ Ιωάννινα Γέφυρα Άραχθος κακοκαιρία


Η σημασία του ενέχυρου\nΙανουάριος 15, 2016 ΕνέχυραBy admin\nΣτην σημερινή εποχή η σημασία του ενέχυρου είναι ιδιαίτερα σημαντική και μαζί με την υποθήκευση αποτελούν κινητήρια δύναμη για την οικονομική ανάπτυξη. Ο Αστικός Κώδικας αναγνωρίζει και τα δύο είδη δικαιωμάτων σε περιουσίες.\nΤο ενέχυρο είναι στην ουσία ένα εμπράγματο δικαίωμα που η σύσταση του γίνεται σε ξένο κινητό πράγμα, ώστε να εξασφαλιστεί η απαίτηση του δανειστή με προνόμια. Η ύπαρξη ενός ενέχυρου δεν είναι δυνατή χωρίς την ύπαρξη κάποιας απαίτησης που θα πρέπει να καταβληθεί. Υπάρχουν διαφορετικά είδη ενεχύρου και εξαρτώνται από τις προϋποθέσεις σύναψης της συμφωνίας.\nΕίναι το συμβατικό ενέχυρο που έχει δύο υποκατηγορίες (το πλασματικό και το κοινό ενέχυρο). Είναι το εμπορικό ενέχυρο και το νόμιμο ενέχυρο. Για να ολοκληρωθεί μια συναλλαγή συμβατικού ενέχυρου, απαιτείται ιδιωτικό έγγραφο υπογεγραμμένο από τους δύο συναλλασσόμενους, το αντικείμενο που θα έχει περάσει στα χέρια του ενεχυροδανειστή με την σύμφωνη γνώμη του ενεχυριαστή. Αντικείμενο της συναλλαγής μπορεί να είναι ένα κινητό περιουσιακό στοιχείο ή και ένα αξιόγραφο.\nΣε κάθε σύμβαση ενεχύρου αναγράφεται η ημερομηνία σύνταξης του εγγράφου όπως και η προκαθορισμένη ημερομηνία κατά την οποία θα πρέπει ο ενεχυριαστής να επιστρέψει τα χρήματα για να παραλάβει το προσωπικό του αντικείμενο. Σε αντίθετη περίπτωση θα αρχίσουν να τρέχουν τόκοι υπερημερίας υπέρ του ενεχυροδανειστή, οι οποίοι όμως πρέπει και αυτοί να αναφέρονται ρητά στη σύμβαση του ενεχύρου.\nΠως να βάλω ενέχυρο ένα αυτοκίνητο


ΔΙΣΚΟΣ Kylie Minogue - X | MiC - GREEK MUSIC MAGAZINE\nΑθάνατα club anthems, sexy εμφάνιση, κοριτσίστικη φωνή, λατρεμένο gay icon. Η μικροσκοπική αυστραλέζα κατάφερε από ηθοποιός σε σαπουνόπερα, να αγγίξει τη γεμάτη με αστερόσκονη κορυφή της pop. Και μάλλον δεν είναι διατεθειμένη να παραχωρήσει τη θέση που με τόσο κόπο κατέκτησε.\nΤο 'Χ' είναι η επιστροφή της Kylie Minogue μετά το 'Light Years' και το 'Body Language'. Δύο album που την ξαναέβαλαν στον πολυπληθή και χαοτικό χάρτη της μουσικής που πρεσβεύει. Από το 'Can't get you out of my head', που έδωσε το φιλί της ζωής σε μια ασθμαίνουσα καριέρα, φαίνεται ότι βρήκε το στιλ που της ταιριάζει και είναι αποφασισμένη να το εκμεταλλευτεί με τον καλύτερο τρόπο.\nΗ συνταγή που ξεκίνησε από το 'Light Years' και την έβγαλε ασπροπρόσωπη, δε θα μπορούσε να αλλάξει, ειδικά σε μια περίοδο όπου η electro ακούγεται παντού. Η λατρεία στη δεκαετία του '80 φαίνεται παντού, από το εξώφυλλο, μέχρι το τελευταίο κομμάτι του album. Το εναρκτήριο '2 Hearts' είναι και η καρδιά του 'Χ'. Με τη βοήθεια ενός άκρως ερωτικού πιάνου, επιτυγχάνει μια από τις πιο ώριμες και όμορφες στιγμές της μέχρι τώρα καριέρας της. Κανένα άλλο κομμάτι στο album δε θυμίζει το πρώτο αυτό single της. Η συνέχεια είναι τελείως διαφορετική και από την ατμόσφαιρα του καμπαρέ σε προκαλεί να βγεις στους δρόμους και να τρέξεις στα clubs. Αδικία από μια πλευρά, γιατί είναι σίγουρο ότι αρκετοί θα ήθελαν να μείνουν στο νουάρ παραμύθι της λίγο περισσότερο.\nΗ εικόνα του dancefloor, της χορευτικής διάθεσης και της εφηβικής ανεμελιάς, που τόσο εύκολα μεταδίδει η Kylie, υπάρχει ακόμα. Μόνο με καλύτερη παραγωγή, πιο φροντισμένα τραγούδια και περισσότερους συνεργάτες στο πλευρό της. Το κορίτσι που τραγουδούσε το 'Locomotion' υπάρχει ακόμα στα 'In my Arms' και 'Stars', και μπορεί οι στίχοι να είναι απλοί, έως απλοϊκοί, αλλά γιατί να σε νοιάζει αυτό όταν ο ρυθμός τους σου φτιάχνει τόσο πολύ τη διάθεση;\nΕίναι εμφανή τα σημάδια του συνδρόμου της Λολίτας, που δε λέει με τίποτα να αποτινάξει. Στο 'The One' απολαμβάνεις αυτό το επιτακτικό πρόσταγμά της για αγάπη και η παράδοση στο κάλεσμα της sexy σειρήνας είναι σίγουρα άνευ όρων. Περίεργο, αλλά όλες οι καινούργιες Λολίτες φαντάζουν μπροστά της γερασμένες και φθαρμένες και ας τους ρίχνει καμιά δεκαπενταριά χρόνια. Τα πειράματα με τα ρομποτικά φωνητικά και το φλερτ με ηλεκτρονικά μονοπάτια, της ταιριάζουν απόλυτα. Στο 'Speakerphone' και στο 'Wow' φυσάει ναζιάρικα το glitter και την επιτήδευσή της πάνω στα ψυχρά synths, και το αποτέλεσμα, φυσικά, τη δικαιώνει. Σε αυτά τα ρετρό επίπεδα κινείται σχεδόν όλο το υπόλοιπο album, πότε με πιο ευαίσθητες στιγμές, όπως στο 'No More Rain' ή με προσπάθειες προσέγγισης νεότερων ακροατηρίων, όπως στο 'Nu-Di-Ty' και το 'Heart Beat Rock'.\nΚαι εκεί εντοπίζεται το αρνητικό στην καινούργια της προσπάθεια. Για άλλη μια φορά πέφτει στην παγίδα των επιρροών, και τώρα δεν προσπαθεί μόνο να ακουστεί σαν Madonna, αλλά ταυτόχρονα και σαν Alison Goldfrapp ή ακόμα και Gwen Stefani. Και είναι κρίμα να ακούς αυτό το album και να σκέφτεσαι ότι ίσως κάποια τραγούδια μπορούσαν να είχαν ερμηνευτεί καλύτερα από άλλες και όχι από την ίδια. Αυτό βέβαια, ήταν πάντα ένα πρόβλημα της, να προσπαθεί να ακουστεί μοναδική, αλλά ταυτόχρονα σαν ένα αμάλγαμα όλων των "αντιπάλων" της.\nΠαρότι η σύγκριση με τις άσπονδες φιλενάδες της είναι αναπόφευκτη, η ζυγαριά δε γέρνει πουθενά. Pop makes the people come together και στο λαμπερό και συνάμα γεμάτο συναισθήματα κόσμο της "μάχιμης" Kylie πλέον δεν υπάρχει λόγος για αψιμαχίες.


ΦΟΥΝΤΟΥΛΑΚΗΣ | Ελληνική δυάδα για τετραπλασιασμό | in2sports\nΑΡΧΙΚΗ ΣΤΟΙΧΗΜΑ ΦΟΥΝΤΟΥΛΑΚΗΣ | Ελληνική δυάδα για τετραπλασιασμό\nΦΟΥΝΤΟΥΛΑΚΗΣ | Ελληνική δυάδα για τετραπλασιασμό\nΤρίτη αγωνιστική των play offs της Ελληνικής Super League και φυσικά την παράσταση κλέβει το μεγάλο ντέρμπι ανάμεσα στον Ολυμπιακό και τον Παναθηναϊκό. Σίγουρα δεν έχει την αίγλη περασμένων δεκαετιών αλλά πάντα όταν κοντράρονται αυτές οι δύο ομάδες το ενδιαφέρον είναι ξεχωριστό.\nΣτα άλλα δύο ματς έχουμε την δύσκολη έξοδο του ΠΑΟΚ στην Τρίπολη για να αντιμετωπίσει τον τοπικό Αστέρα ενώ στην Θεσσαλονίκη ο Άρης υποδέχεται την πληγωμένη το τελευταίο διάστημα ΑΕΚ.\nΣτην βαθμολογία 1) Ολυμπιακός 73 β. 2) Άρης 54 β. 3) ΠΑΟΚ 50 β. 4) Παναθηναϊκός 49 β. 5) ΑΕΚ 48 β. 6) Αστέρας Τρίπολης 43 β.\nΣτις 15:00 Άρης – ΑΕΚ\nΗ νίκη επί του Αστέρα με 2-0 εδραίωσε τον Άρη στην 2η θέση της βαθμολογίας με 54 βαθμούς, αυξάνοντας μάλιστα την διαφορά από τους διώκτες του. Στα του ματς ήταν κακός στο πρώτο μέρος, βελτιώθηκε στην επανάληψη και σκοράροντας δύο φορές πήρε ένα πολύτιμο τρίποντο.\nΆσχημη εμφάνιση και συντριβή για την ΑΕΚ με 5-1 στο υποτιθέμενο ντέρμπι με τον Ολυμπιακό στο ΟΑΚΑ, προκαλώντας φυσικά πολλούς τριγμούς στο εσωτερικό της ομάδες. Με αυτή την ήττα έμεινε στους 48 βαθμούς και έπεσε στην 5η θέση της βαθμολογίας.\nΜεσοβδόμαδα δέχθηκε νέο πλήγμα στον πρώτο ημιτελικό του κυπέλλου, ηττήθηκε από τον ΠΑΟΚ στην Αθήνα με 1-0 και θα αναζητήσει την ανατροή για την πρόκριση στον επαναληπτικό της Τούμπας.\nΣτατιστικά ο Άρης προέρχεται από 2/5 Over 2,5 και 1/5 Goal– Goal ενώ η ΑΕΚ από 2/5 Over 2,5 και 3/5 Goal– Goal.\nΆκρως αντίθετη η πορεία των δύο ομάδων στα τελευταία ματς. Ο Άρης δείχνει μια συνέπεια στην απόδοση του και δίκαια βρίσκεται στην 2η θέση, αντίθετα με την ΑΕΚ που δεν μπορεί να σηκώσει κεφάλι. Θεωρώ πως η ομάδα της Θεσσαλονίκης έχει τον πρώτο λόγο στην αναμέτρηση.\nΕπιλογή μου η νίκη του Άρη με απόδοση 2.25\nΣτις 17:15 Αστέρας Τρίπολης – ΠΑΟΚ\nΟ Αστέρας ήταν πολύ καλός στο πρώτο μέρος κόντρα στον Άρη αλλά δεν το αξιοποίησε, στην επανάληψη η αγωνιστική άνοδος των γηπεδούχων έφερε την ήττα των Αρκάδων με 2-0. Έτσι παρέμεινε στους 43 βαθμούς και στην 6η θέση της βαθμολογίας και λιγόστεψαν οι ελπίδες του για ευρωπαϊκή συμμετοχή.\nΒαριά ήττα για τον ΠΑΟΚ την προηγούμενη αγωνιστική από τον Παναθηναϊκό στην Λεωφόρο με 3-0. Έτσι έμεινε στους 50 βαθμούς και στην 3η θέση και είδε τον συμπολίτη Άρη να αυξάνει την μεταξύ τους διαφορά στους 4 βαθμούς.\nΤην Τετάρτη για τον πρώτο ημιτελικό του κυπέλλου Ελλάδος επικράτησε της ΑΕΚ με γκολ στις καθυστερήσεις με 1-0 και έκανε σημαντικό βήμα πρόκρισης για τον τελικό της διοργάνωσης.\nΣτατιστικά ο Αστέρας έχει 2/5 Over 2,5 και 3/5 Goal– Goal. Ο ΠΑΟΚ μετρά 5/5 Over 2,5 και 4/5 Goal – Goal.\nO Αστέρας όσο ελπίζει μαθηματικά σε ευρωπαϊκή έξοδο θα παλεύει όλα τα ματς ενώ εντός έδρας είναι πάντα ανταγωνιστικός με τους «μεγάλους». Ο ΠΑΟΚ από την πλευρά του πήρε νίκη ψυχολογίας μεσοβδόμαδα και θέλει το τρίποντο. Θεωρώ πως θα δούμε ματς με γρήγορο ρυθμό και πολλές φάσεις.\nΕπιλογή μου το Over 2.5 με απόδοση 2.10\n“Ελληνική δυάδα για τετραπλασιασμό”\nΠροηγούμενο άρθροΚύπελλο βόλεϊ γυναικών: ΠΑΟΚ και ΑΟ Θύρας στον τελικό\nΕπόμενο άρθροΒΕΝΙΔΗΣ | Γκολ σε Λυών και Ανδαλουσία


Κρεμάστηκε η 23χρονη πορνοστάρ! Κακοποιήθηκε σεξουαλικά στα παιδικά της χρόνια - Ειδήσεις\nNewsit / Κοσμος / Κρεμαστηκε η 23χρονη πορνοσταρ! Κακοποιηθηκε σεξουαλικα στα παιδικα της χρονια\n08.12.2017 | 12:10\nΚρεμάστηκε η 23χρονη πορνοστάρ! Κακοποιήθηκε σεξουαλικά στα παιδικά της χρόνια\n“Έχω πολύ άσχημη σχέση με τον πατέρα μου. Προσπάθησα να το ξεχάσω και να του μιλήσω για το πώς αισθανόμουν όταν ήμουν παιδί. Επειδή υπήξε σεξουαλική κακοποίηση. Όχι από τον πατέρα μου. Έτσι υπέφερα που με κακοποίησαν. Όταν τελικά το είπα στον πατέρα μου δεν με πίστεψε” είχε εξηγήσει στη Holly Randall στις 23 Σεπτεμβρίου.\n“Το ζήτημα δεν επιλύθηκε ποτέ. Όλη μου τη ζωή μεγάλωσα ως ψεύτρα από τον πατέρα μου και την οικογένειά του”. Μίλησε και για τις πρώτες της εμπειρίες με τα ναρκωτικά. Είπε στη Randall πως ο πατέρας ενός παιδιού που έκανε babysitting της προσέφερε κοκαΐνη αν έμενε γυμνή. “Κάποιες μέρες θα είμαι καλά και αν δεν κάνω τίποτα έχω πολλά flashbacks από την παιδική μου ηλικία. Πέφτω σε κατάθλιψη και δεν μπορώ να σηκωθώ από το κρεβάτι. Ακυρώνω όλες μου τις σκηνές για 1 – 2 εβδομάδες”.\nΟ James Grabowski δήλωσε ότι εξακολουθεί να αποδίδει τον θάνατο της αδερφής του στις διαδικτυακές επιθέσεις. “Θέλω να αναγνωριστεί ο θάνατος της αδερφής μου ως σοβαρό ζήτημα. Το bullying δεν είναι ok. Στοίχισε τη ζωή της αδερφής μου. Θα κάνω ό,τι μπορώ για να γίνω η φωνή της Mercedes. Αλλά τώρα η οικογένειά μου και εγώ πρέπει να μείνουμε μόνοι να θρηνήσουμε. Έχουμε χάσει έναν αγαπημένο μας άνθρωπο.\nΚατηγορίες Κόσμος Ετικέτες ΑΥΤΟΚΤΟΝΙΑ,ΕΙΔΗΣΕΙΣ,ΘΑΝΑΤΟΣ,ΠΟΡΝΟΣΤΑΡ Πλοήγηση άρθρων


Επιτυχιών συνέχεια για το advanced σεμινάριο των Coffee & Bar Experts – Newlifestyle\nHome > top-news > Επιτυχιών συνέχεια για το advanced σεμινάριο των Coffee & Bar Experts\nΕπιτυχιών συνέχεια για το advanced σεμινάριο των Coffee & Bar Experts\ntop-news, Για καφέ\nΜια αγαπημένη παράδοση εκτυλίσσεται τα τελευταία χρόνια στο showroom των Coffee & Bar Experts, με την διεξαγωγή των advanced σεμιναρίων για τον Jacobs espresso. Όπως γνωρίζουμε, την μύηση στην τέχνη του καφέ αναλαμβάνει με σαφή επιτυχία ο κ. Φώτης Λέφας.\nΤο νέο ραντεβού μας είναι την Τρίτη 21 Οκτωβρίου, με τους συνεργάτες baristi να εκδηλώνουν όπως πάντα, μεγάλο ενδιαφέρον. Το επίπεδο ADVANCED συνδυάζει σε σύντομο χρονικό διάστημα τη φιλοσοφία «πριν την εκχύλιση». Η πρόγνωση, ο καλός σχεδιασμός και η εφαρμογή της σωστής επιλογής εξοπλισμού και παρασκευαστικών προδιαγραφών αναμφισβήτητα πρέπει να αναλυθούν και να απεικονιστούν ως φιλοσοφία που θα πρέπει να υιοθετηθεί από τους ιδιοκτήτες café αλλά και από τους επαγγελματίες baristi.\nEίναι ένα πιο απαιτητικό σεμινάριο, στο οποίο οι συμμετέχοντες θα πρέπει να έχουν παρακολουθήσει τη βασική εκπαίδευση Barista.\nΗ Βεγγέρα μας επιστρέφει


Burlap DIY - 5 πράγματα που μπορείτε να κάνετε - Πώς να το & γρήγορες συμβουλές - 2021\n5 πράγματα που πρέπει να κάνετε με ... Burlap\nΣτους κόσμους διακόσμησης και σχεδιασμού DIY, το burlap τείνει σε μεγάλο βαθμό - και γιατί δεν πρέπει να είναι; Το ουδέτερο χρώμα και η γήινη υφή του Burlap είναι στο σπίτι σε τόσους χώρους. Επιπλέον, είναι ευπροσάρμοστο: μπορείτε να το ντύσετε ή να το ντύσετε. Και το καλύτερο από όλα, το λουρί είναι εύκολο στο πορτοφόλι. Εδώ είναι μερικοί εύκολοι τρόποι να το χρησιμοποιήσετε.\n1. Κάνετε ένα WREATH\nΨάχνετε για μια μη παραδοσιακή προσέγγιση για τη δημιουργία στεφάνων; Λοιπόν, ένα πλεονέκτημα του λινάτσου είναι ότι ποτέ δεν θα ματαιώσει! Διακοσμήστε το στεφάνι με ένα κλαδάκι από φρέσκα λουλούδια, κουκουνάρια ή ένα πολύχρωμο τόξο - ό, τι κι αν έχετε. Ή ανταλλάξτε κάτι νέο κάθε σεζόν, έτσι ώστε το στεφάνι σας να λειτουργεί όλο το χρόνο.\n2. ΚΑΤΑΣΚΕΥΗ ΣΥΣΚΕΥΑΣΙΑΣ ΣΤΕΓΝΩΜΑΤΟΣ\nΈνα μυστικό που πολλοί δεν γνωρίζουν είναι ότι οι δείκτες ξηρής διαγραφής δουλεύουν εξίσου καλά με το γυαλί όπως και με τους εξειδικευμένους πίνακες ξηρής σβησίματος. Για να συναρμολογήσετε τη δική σας κάρτα στιγμιαίας σημείωσης, καλύψτε ένα κομμάτι χαρτόνι με κάποιο λινάτσα και, στη συνέχεια, στύψτε το σε ένα όμορφο πλαίσιο πίσω από έναν υαλοπίνακα από γυαλί κοπής σε μέγεθος. Voila!\n3. ΕΞΑΡΤΗΜΑΤΕ ΤΑ ΚΕΡΙΑ ΣΑΣ\nΗ απλή κομψότητα δεν γίνεται πολύ πιο απλή. Ξεκλειδώστε τη ντεκόρ διακόσμησης σχεδιαστών χρησιμοποιώντας μόνο λινάτσα και μερικά βασικά, όπως κόλλα και μπογιά. Σε ένα φανταχτερό κατάστημα, θα μπορούσατε εύκολα να πληρώσετε 40 δολάρια για ένα κερί σαν αυτό. σε σύγκριση, το έργο αυτό θα σας κοστίσει σχεδόν τίποτα για να ολοκληρώσετε.\n4. ΣΚΑΦΟΣ ΕΝΑ ΔΡΟΜΟΛΟΓΙΟ\nΒήμα πρώτο: Χρησιμοποιήστε στένσιλ ή άλλη εφαρμογή χρωμάτων για να διακοσμήσετε το λινάρι σας είτε με ένα χρώμα είτε με ένα πλήθος. Βήμα δεύτερο: Περάστε τις άκρες για ρουστίκ ατμόσφαιρα. Αυτό είναι! Πράγματι, υπάρχουν λίγοι ευκολότεροι τρόποι να εστιάσετε την τραπεζαρία σας απ 'ό, τι με ένα όμορφο, σπιτικό τραπεζομάντηλο τραπέζι σαν αυτό το παράδειγμα από το An Oregon Cottage.\n5. ΔΗΜΙΟΥΡΓΙΑ ΣΥΣΚΕΥΩΝ ΑΠΟΘΗΚΕΥΣΗΣ\nΗ ζεστή κόλλα και το λινάτσα είναι όλα όσα χρειάζεστε για να μετατρέψετε τα γερά κουτιά από χαρτόνι σε κάδους αποθήκευσης καλύτερους από τους μέσους. Ως προστιθέμενη άνθηση, συμπεριλάβετε τα υπολείμματα κορδέλλας. Η ανακύκλωση φαινόταν ποτέ τόσο μεγάλη;\nΠώς να ψήνετε τους σπόρους κολοκύθας\nΡαδιόφωνο: Οροφές από κασσίτερο\nΠώς να αποκτήσετε περισσότερα από 4 ή λιγότερα από 4 κωδικό κλειδώματος στο iphone\nΠώς να κάνετε μια στενή ανάγνωση\nCopyright 2021 \_ Οικιακές επισκευές - συμβουλές και κόλπα \_ 5 πράγματα που πρέπει να κάνετε με ... Burlap


Πάτρα: Παντρεύτηκαν χθες στα Βραχνέικα ο Αλ. Μπουρδούμης και η Λένα Δροσάκη\nΒρίσκεστε σε:Αρχική»Μικροσκόπιο»Πάτρα: Παντρεύτηκαν χθες στα Βραχνέικα ο Αλ. Μπουρδούμης και η Λένα Δροσάκη\nΚουμπάροι του ζευγαριού ήταν δημοσιογράφος και αρχισυντάκτρια του Πρωινού Βένια Καραγιάννη και ο ηθοποιός Άγγελος Μπούρας οι οποίοι πήγαν σήμερα το μεσημέρι στην Πάτρα για να παντρέψουν τους αγαπημένους τους φίλους! Μάλιστα σύμφωνα με πληροφορίες ο Άγγελος είναι αυτός που έφερε κοντά τους δυο ηθοποιούς!\nO γαμπρός Αλέξανδρος Μπουρδούμης απολαμβάνει τον καφέ του με τους κουμπάρους του λίγη ώρα πριν βάλει το γαμπριάτικο κοστούμι!\nH νύφη ποζάρει με τα αδέλφια της λίγο πριν το γάμο!\nΟι κουμπάροι Βένια και Άγγελος ποζάρουν λίγο μετά το γάμο! Πάντα άξιοι!\nΠάτρα: Κινητοποίηση αύριο Δευτέρα στο Καζίνο Ρίου Ρένος Χαραλαμπίδης: Να αφήσουμε όλοι μουστάκι για τα 200 χρόνια! Πάτρα: Τον έπιασαν επ’ αυτοφώρω να κλέβει σε σούπερ μάρκετ Πάτρα: Κινητοποίηση τη Δευτέρα στο Καζίνο Ρίου Πέθανε ο ηθοποιός Κώστας Φυσσούν\nΠροηγούμενο άρθροΑρπαγή Μαρκέλλας: Στο «μικροσκόπιο» της ΕΛ.ΑΣ. ο υπολογιστής και τα κινητά της 33χρονης\nΕπόμενο άρθρο Θεσσαλονίκη: Έκλεψε από εκκλησίες ιερά σκεύη αξίας 50.000 ευρώ\nΡένος Χαραλαμπίδης: Να αφήσουμε όλοι μουστάκι για τα 200 χρόνια!\nΠάτρα: Τον έπιασαν επ’ αυτοφώρω να κλέβει σε σούπερ μάρκετ


Ένας αντισυστημικός* του «γλυκού νερού» | Liberal.gr\nAντισυστημικός με πούρα και υγραντήρα δεν γίνεται.\nΑντισυστημικός με διακοπές σε θαλαμηγό εφοπλιστού, δεν γίνεται.\nΑντισυστημικός με παιδιά σε ιδιωτικό σχολείο, δεν γίνεται.\nΑντισυστημικός με κρυφές σχέσεις με τον οίκο Rothschild και L Oreal δεν γίνεται.\nΑντισυστημικός με ομιλίες στην λίμνη Κόμο, δεν γίνεται.\nΣύντροφε Αλέξη, θα μπορούσα να σου υπενθυμίσω και άλλες συμπεριφορές σου που δεν θυμίζουν καθόλου έναν αντισυστημικό πρωθυπουργό.\nΜα θα σου μιλήσω στο πολιτικό επίπεδο.\nΈγινες ο πιο συστημικός από όλους τους πρωθυπουργούς των μνημονίων. Τόσο ο Γ.Α.Παπανδρέου όσο και ο Α.Σαμαράς είπαν πολλά «όχι» στους δανειστές μας.\nΕσύ τους έδωσες ό,τι σου ζήτησαν και κάτι παραπάνω. Τους προσέφερες αυτοβούλως την λύση του Σκοπιανού ζητήματος, με την κακή συμφωνία των Πρεσπών.\nΕξ όσων γίνονται γνωστά δεν σου το ζήτησαν. Το προσέφερες.\nΗσουν το αγαπημένο παιδί του διεθνούς κατεστημένου, γιατί σε αντιμετώπιζαν ως το delivery boy.\nΤελικά, το να μην φοράς γραβάτα δεν αρκεί για να αυτοπροσδιορίζεσαι ως αντισυστημικός.\nΑλέξη, οφείλεις να το παραδεχτείς πως είσαι μέρος του συστήματος που υποτίθεται θα γκρέμιζες. Αυτό που αποκαλείς «το παλιό πολιτικό σύστημα» σχεδόν όλο βρήκε στέγη στο κόμμα σου.\nΚακό δεν είναι. Κακό είναι να κάνεις πως δεν το καταλαβαίνεις, γιατί έτσι υποτιμάς την νοημοσύνη μας.\nΌλοι οι ολιγάρχες, που βέβαια δεν πολεμούν το σύστημα, σε στήριξαν. Τους έκανες όλα τα χατήρια. Και αυτά που ξέρουμε και αυτά που ελπίζω να μάθουμε, οσονούπω.\nτελείς εν συγχύσει. Σε πλήγωσε βαθιά το γεγονός πως ηττήθηκες τέσσερις (4) φορές από κάποιον που τον υποτιμούσες συστηματικά. Αυτό επηρεάζει την κρίση σου, ακόμα και μετά την παρέλευση δύο μηνών από την ήττα σου.\nΘα σου πρότεινα, αντί να αναλώνεσαι σε ανοησίες, να κοιτάξεις κατάματα την πραγματικότητα και να βρεις την θέση σου μέσα σε αυτήν.\nΗ αναζήτηση και ο επαναπροσδιορισμός δεν είναι κάτι το μεμπτό. Απεναντίας, φανερώνουν ζωντάνια και κριτική σκέψη.\nΕσύ και το κόμμα σου, είστε αναπόσπαστο μέρος του πολιτικού μας συστήματος, χωρίς καμιά διάθεση ανατροπής του. Το αποδείκνύατε επί 54 μήνες.\nΤώρα, αν θυμηθείς τον αντισυστημικό σου εαυτό, το μόνο που θα κατορθώσεις σύντροφε Αλέξη, θα είναι να περιθωριοποιηθείς εσύ και το κόμμα σου.\nΟι συνθήκες άλλαξαν, οι συνειδήσεις των πολιτών άλλαξαν, η Ελλάδα του 2019 δεν είναι η Ελλάδα του 2009.\nΚαι σε αυτήν την αλλαγή συνέβαλες κι εσύ, κυρίως με αρνητικό τρόπο. Με τις πολιτικές σου και τις συμπεριφορές σου κατεδάφισες μύθους που κατέτρωγαν, επί δεκαετίες, τα σωθικά της κοινωνίας μας.\nΜας γλίτωσες από τις αυταπάτες της Αριστεράς και με την παρουσία σου εδραίωσες το σύστημα.\nΑν τώρα εξακολουθείς να πιστεύεις πως είσαι αντισυστημικός, αυτό θα πρέπει να το κοιτάξεις.\nΕίναι θέμα άλλης επιστήμης.\n*Ο Α.Τσίπρας σε συνέντευξη του στο CNBC δήλωσε :«παραμένω αντισυστημικός».


Οι εργαζόμενοι του Ερυθρού Σταυρού κατά της διοίκησης Οικονομόπουλου | Newsbomb\n10 Οκτωβρίου 2018 16:08\nΈκπληκτοι εκεί ακούσαμε τον Πρόεδρο του Κεντρικού Διοικητικού Συμβουλίου (ΚΔΣ) του Ε.Ε.Σ. κ. Οικονομόπουλο να λέει ότι "…οι εργαζόμενοι υπάρχουν γιατί υπάρχουν εθελοντές…". Επιπλέον η ανακοίνωσή του σχετικά με τις εξελίξεις στον Ε.Ε.Σ, η οποία απεστάλη μέσω του υπηρεσιακού e-mail του Τομέα Σαμαρειτών προς όλους τους Εθελοντές Σαμαρείτες, μόνο ερωτηματικά προκαλεί ως προς τη σκοπιμότητά της αλλά και το περιεχόμενό της».\n«Το σπουδαίο Εθελοντικό Σώμα του Ε.Ε.Σ, με τη διαχρονική και ανεκτίμητη συνεισφορά στο έργο του Εθνικού Συλλόγου, δεν απαρτίζεται μόνον από εθελοντές Σαμαρείτες, αλλά και από τους εκπαιδευμένους εθελοντές της Νοσηλευτικής και της Κοινωνικής Πρόνοιας, οι οποίοι προσφέρουν πλούσιο ανθρωπιστικό έργο υψηλής ποιότητας, αθόρυβα και καθημερινά. Θεωρούμε άστοχη και λάθος, την επιλεκτική αποστολή της ανακοίνωσης του Προέδρου, που προεδρεύει επί όλων των εθελοντών, καθώς αυτό συνιστά διάκριση και απαξίωση των υπολοίπων. Αναρωτιόμαστε δε, ποιο σκοπό εξυπηρετεί αυτή η "ιδιαίτερη" μεταχείριση μερίδας μόνο των εθελοντών.\nΝα γνωρίσουμε στον κ. Οικονομόπουλο, πως κατά την εκτέλεση του καθήκοντος είναι αναρίθμητες οι φορές εκείνες, τις οποίες οι εργαζόμενοι του Ε.Ε.Σ., πέρα και πάνω από ωράρια εργασίας, στάθηκαν μαζί με τους εθελοντές του Ε.Ε.Σ δίπλα στους συνανθρώπους μας, "γράφοντας" ατελείωτες ώρες προσφοράς. Αυτό οφείλεται κυρίως στην αγάπη μας για την εργασία μας και τον Ε.Ε.Σ. και την πολύ υψηλή αποστολή του, που υπηρετούμε για την ελληνική κοινωνία. Και όλες αυτές τις φορές, όντας απλήρωτοι και για μήνες, με μόνη μας έγνοια την εκπλήρωση της ερυθροσταυρικής αποστολής. Άραγε δεν είμαστε και εμείς εθελοντές του Ε.Ε.Σ.;\nΌσον αφορά το Καταστατικό, σύμφωνα και με τις 7 Θεμελιώδεις Αρχές του Κινήματος ΕΣ/ΕΗ, σας επισημαίνουμε την πάγια θέση του Συλλόγου μας εδώ και πολλά έτη, για το "άνοιγμα" του σωματείου προς την κοινωνία με την εγγραφή νέων μελών χωρίς διακρίσεις και αποκλεισμούς. Τούτο θα συνεισφέρει στην εξάπλωση του ερυθροσταυρικού πνεύματος σε όλη τη χώρα και παράλληλα θα εξασφαλίσει τη βιωσιμότητα και την οικονομική αυτοτέλεια του ΕΕΣ».


Ανατριχίλα από τις μαρτυρίες επιζώντων | Η Εφημερίδα των Συντακτών\nΚαθώς οι μνήμες από τη νέα τραγωδία στη Μεσόγειο είναι ακόμα νωπές, διασωθέντες πρόσφυγες εξιστορούν την ωμή βία, μέχρι θανάτου συχνά, που υφίστανται από κυκλώματα διακινητών\nAP Photo/ Marcos Moreno, File\nΝέες ανατριχιαστικές λεπτομέρειες για το τι προηγήθηκε του πρόσφατου ναυαγίου περίπου 800 μεταναστών και προσφύγων στη Μεσόγειο δόθηκαν χθες στη δημοσιότητα, λίγες ώρες μετά την κηδεία στη Μάλτα των 24 ανώνυμων νεκρών οι οποίοι ανασύρθηκαν από τη θάλασσα και θάφτηκαν μέσα σε φέρετρα που έφεραν μόνο τους αριθμούς από δείγματα του DNA τους.\nΣύμφωνα με την εισαγγελία στην Κατάνια της Σικελίας, από τις μαρτυρίες επιζώντων προκύπτει πως οι δουλέμποροι είχαν φυλακίσει επί ένα μήνα περί τους 1.000-1.200 ανθρώπους σε αποθήκη στα περίχωρα της Τρίπολης της Λιβύης, όπου ξυλοκόπησαν μέχρι θανάτου πολλούς από αυτούς. «Τους έδειραν βάναυσα με κλομπ επειδή δεν υπάκουαν στις εντολές τους.\nΟι ξυλοδαρμοί προκάλεσαν αρκετούς θανάτους. Ορισμένοι άλλοι πέθαναν από πείνα» ανέφεραν οι εισαγγελείς, ενώ ένας επιζών κατέθεσε πως είχε δει λεφτά να αλλάζουν χέρια μεταξύ ενός διακινητή κι ενός Λίβυου αστυνομικού πριν από τον απόπλου. Το αντίτιμο που είχαν καταβάλει ήταν από 1.000 ώς 7.000 ευρώ το «κεφάλι».\nΑυτοί που «γλίτωσαν» μεταφέρθηκαν με φορτηγά σε βάρκες και μετά σε αλιευτικό σκάφος. Σε μια βάρκα οι δουλέμποροι σκότωσαν ένα αγόρι επειδή σηκώθηκε χωρίς να ζητήσει άδεια και πέταξαν το πτώμα του στη θάλασσα. Οσοι είχαν πληρώσει τα λιγότερα, στοιβάχτηκαν και κλειδώθηκαν στα δύο αμπάρια του πλοιαρίου και τα πτώματά τους τους δεν αναμένεται να βρεθούν ποτέ...\nΟι εφημερίδες «Repubblica» και «Monde», εν τω μεταξύ, αποκάλυψαν πως -μέσω υποκλοπών- η ιταλική αστυνομία έχει καταγράψει πλήθος τηλεφωνικών συνομιλιών που καταδεικνύουν την εξαιρετική οργάνωση των κυκλωμάτων trafficking και τη διεθνή διακίνηση χρημάτων από δουλέμπορους που θησαυρίζουν.\n«Δεν υπάρχει πρόβλημα, μπορούμε να εισπράξουμε τα λεφτά σε οποιαδήποτε χώρα: ΗΠΑ, Βρετανία, Γερμανία, Νορβηγία, Ισραήλ, όπου θέλετε» φέρεται να λέει ένας διακινητής ονόματι Μεντάν συνομιλώντας με νεαρό από την Γκάνα, που ήθελε να φύγει για την Ευρώπη. Το «πράσινο φως» το δίνουν μόνο τα χρήματα: πρέπει να δοθούν προκαταβολικά, αλλά κυρίως με ασφάλεια για να μην μπορεί να εντοπιστεί η διαδρομή τους, αναφέρουν τα σχετικά ρεπορτάζ.\nΕκατοντάδες συνομιλίες σαν κι αυτή έχουν καταγραφεί, από τη Λιβύη προς άλλες χώρες και αντιστρόφως. Ο τζίρος μόνο ενός από τα κυκλώματα δουλεμπορίας, που εξαρθρώθηκε από την εισαγγελία του Παλέρμο, ανέρχεται σε 100 εκατομμύρια ευρώ τον χρόνο και κανείς δεν μπορεί να εντοπίσει την αφετηρία αυτών των χρημάτων. Ειδικοί πιστεύουν πως ο «θησαυρός» των διακινητών είναι καλά κρυμμένος σε τράπεζες του Ντουμπάι και έχει επενδυθεί σε διάφορα περίπλοκα χρηματοπιστωτικά εργαλεία.\nΟ Αιθίοπας Ερμίας Γκερμάι διαθέτει λογαριασμούς σε Ισραήλ και Σουηδία. «Εχω κερδίσει μέχρι τώρα τόσα χρήματα ώστε μπορώ να ζήσω άνετα για τα επόμενα 20 χρόνια. Από κάθε πλοιάριο κερδίζω 80.000 δολάρια» ακούγεται να λέει στο τηλέφωνο. Ο δε «στρατηγός» Μεντάν, ένας 34χρονος από την Ερυθραία, φέρεται να έχει ήδη αγοράσει στην κόρη του έπαυλη αξίας 13 εκατομμυρίων ευρώ. «Πηγαίνω στο Ντουμπάι, καταθέτω τα λεφτά στην τράπεζα κι επιστρέφω στην Ευρώπη» εξηγεί. Εχει όμως ένα παράπονο: θα προτιμούσε να καταθέτει τα χρήματά του στον Καναδά ή στις ΗΠΑ. Εκεί, λέει, δεν ενδιαφέρονται για την προέλευσή τους...\nΕΥΡΩΠΗ 27.08.2015, 12:21\nΠενήντα πρόσφυγες νεκροί από έγκλημα των δουλεμπόρων...\nΗ πολλοστή τραγωδία των απελπισμένων της θάλασσας: χθες το απόγευμα, το σουηδικό πλοίο Poseidon διέσωσε συνολικά τετρακόσιους μετανάστες, οι οποίοι ταξίδευαν με σαπιοκάραβο και είχαν εκπέμψει σήμα κινδύνου,...